Алтайда,Майма јуртта ,буддистердиҥ дацанын тудар деп, бистиҥ јамылулар буддистердиҥ башчызыла,  Аюшеев ле јӧптӧшкӧн. Маймада андый дацан болзо,оныҥ кайдаҥ ла келген монахтарын бис,алтай албаты азырарыс. Бистиҥ мойныска беленге отурып алар. Албатыныҥ налогторын кӧдӱрип, буддистерди азырап,кийиндирер.. Ол монахтар иш этпес , медитировать эдип, алтай албатыны булгагылап отурар.Бистиҥ чиновниктер чынын айтса албатынаҥ сурабаган да,јарар ба дацан тударга,јӧп пӧ јӧп эмес пе деп.Майманыҥ улузы билбес дацан тударга турган деп. Ол ӱстинеҥ шӱӱжип јат.Удура сӧс айдыер, сурак бериер,чындыгын чыгарыер улусты јолдоҥ канай тураладыер деп. Анайда Ок удабас выборлор болор.Выборлордыҥ алдында "Амаду Алтай"газет болбозын деп албаданып,,газеттиҥ редакторын судтазын,газет чыкпазын деп приказтар берет." Амаду Алтай"-чындык газет,албаты кычырып,кӧкси ачылып,кыймыктанып турганда, ийдези јаан,чындыкты тургузар газет болордо,чиновниктерге јарар эмес.
Олор нени ле сананып,шӱӱжип,экијӱстенип турат. 
Алтай Јаҥ Ак Јаҥ
Кара башту алтайлар 
Каару мениҥ албатым
Ыйлап турум слерди кӧрўп
Карамдап турум салымарды
Кандый коркышту ӧскӧргӧн
Кату јўректў алтайлар
Канча чактар ӧткуре
коруп алган калыгым
Эмди кайылатан 
Базынчыкка киретен
Бажын тӧмӧн салатан
Сандырап базатан
Ӧйди сурап алдыгар
Калак дезеҥ, бу слерди
Санаа – бажаар иштетпедер
Сангхи буддизм дежип
Санааркайтан ӧйди талдап алдыгар
Бандит Хамбо лама дежип
Бадынбай јўгўрўжип туругар
Бада берер ӧй келер
Суранып јўгўрўшпезеер де
Канайдар слерди, канайдар
Теенек болуп калганаар
Чында айткан улусты
Устинеҥ јаба баскылайт
Бийиктеҥ јакару бергилейт
Каару мениҥ балдарымды
Кара тобракка уймаар деп
Кара санаалары кайнап
Маказырайт, сўўнгилейт
Олордыҥ колында јамы
Отурган јери бийик
Мениҥ  балдарымныҥ сӧзи
Сӧс эмес болуп јат
Балдарымныҥ ижи иш эмес дежет
Јамылуулар керекке албаза
Албаты ортодоҥ не айтпайт
Ајыктап турум албатымды
Талдап турум калыгымды
Кортык эмтир, кортык
Будда артык дешти
Бууга тўжерин оҥдобойт
Буддий дегенин де билбейт
Буруулу болорын да сеспейт
Баш ла болзын баш болозын
Баштап јўрген Багырыч
Мениҥ уулым ал – санаада
Албаты салымына санааркайт
Ӧсклӧри кайда
Ӧскўзиреп баскылап јўрў бе
Ӧскӧлди бедиреп
Ӧштўге удура сӧс айдары
Ӧчўп барааткан албаты ортодоҥ
Чыкпайтан эмтир, чыкпайтан
Чындыкты кем де чыгарбас
Чын менин сӧзимди
Кем де аҥылабас
Айландыра кӧрӱп турум
Таныбадым албатымды
Јажым агат туу бажында
Кату албаты болгон
Канча јон алдына
Чӧгӧдӧп бажын тўжўрбеген
Эмди мениѓ албатым
Чӧгӧдӧргӧ јат статуэткага
Бажырарга јат буддага
Баркыларыныҥ јолын
Јаба базарга јат
Јажытту иш эткилейт
Јаба базарга јат
Шымыражат, шўўшкилейт
Канай јаба базар дежет
Ўндери угулбазын деп
Каталашкага сугар дежет
Јер сайын јажынзын
Тудулатан дацанга 
Удура тургулабазын дежет
Бастыразын сўмелейт
Ак Јаҥдулар секта дейт
Ак јаҥдулар экстремисттер дейт
Чӧкӧнип отурбагар
Одорды ӧчўрбегер
Айтканы айдып турзын
Айланып бурылар тили
Јамандаганы јамандазын
Јажын чакка кӧкўбес
Каралаганы каралазын
Кайра келер куру тил
Баш ла  болзын, баш болзын 
Ӧрӧ турган Јайааныс
04.08.2015 эҥир 
Л.Енчинова